Komisia územného plánovania, životného prostredia a dopravy Miestneho zastupiteľstva
Mestskej časti Bratislava – Ružinov

Zápisnica č. 1/2013
zo zasadnutia Komisie územného plánovania, životného prostredia a dopravy konaného dňa 
24.1.2013
 
Prítomní: podľa priloženej prezenčnej listiny

Program: 
1.	Štúdia riešenia parkovania v mestskej časti Bratislava - Ružinov
		
2.	Návrh rozpočtu mestskej časti Bratislava – Ružinov 2013 - 2015  
 
3.	Stredisko environmentálnej výchovy – plán práce na rok 2013 - informácia

4.	Rôzne
•	Informácia stavebného úradu k stavbám Avidol a Galvaniho II
•	ÚPN-Z Štrkovecké jazero, ÚPN-Z Bajkalská roh, ÚPN-Z Bajkalská – Drieňová – predložené opätovne do komisie v zmysle zápisnice č. 15 zo dňa 3.12.2012
•	Návrh Všeobecne záväzného nariadenia č.    , zo dňa 5.2.2013, ktorým sa mení Všeobecne záväzné nariadenie č. 6/2011 o úprave podmienok predaja, podávania a požívania alkoholických nápojov na verejne prístupných miestach Mestskej časti Bratislava – Ružinov, ktoré bolo zmenené Všeobecne záväzným nariadením č. 16/2012 zo dňa 15.05.2013 a ktorého úplné znenie bolo vyhlásené Všeobecne záväzným nariadením Mestskej časti Bratislava Ružinov pod č. 19/2012.

K bodu 1. 
Komisia územného plánovania, životného prostredia a dopravy predkladaný materiál prerokovala a odporúča MZ schváliť uznesenie v znení, ktoré je prílohou tejto zápisnice.

K bodu 2.
Komisia územného plánovania, životného prostredia a dopravy berie predkladaný materiál na vedomie a odporúča schváliť v MZ mestskej časti Bratislava - Ružinov požaduje doplniť do časti kapitálové výdavky – rekonštrukcia areálov škôl ZŠ Vrútocká a ZŠ Medzilaborecká.
 
K bodu 3.

Komisia územného plánovania, životného prostredia a dopravy berie predkladaný materiál na vedomie.

K Rôzne
•	Komisia žiada stavebný úrad o preverenie počtu potrebných parkovacích miest pre stavby ,,Obytný súbor Galvaniho II – EBEN – Nové Centrum“ a ,,Bytový dom Na Križovatkách, Bratislava“ podľa súčasnej platnej legislatívy a následne žiada referát regionálneho rozvoja o kontrolu výpočtu a predloženie informácie do komisie územného rozvoja, žp a dopravy.

Komisia vzhľadom na informácie od stavebného úradu žiada starostu o urýchlené riešenie nedostatočných pracovných a odborných kapacít stavebného úradu.
•	Komisia odporúča pre ÚPN-Z Štrkovecké jazero a ÚPN-Z Bajkalská roh určenie stavieb, na ktoré sa nevyžaduje rozhodnutie o umiestnení stavby t.j. podľa § 13 ods. 6 písm. f) vyhlášky   č. 55/2001 v náväznosti na § 39  ods. 3 zákona č. 50/1976 Zb. v znení zákona č. 237/2000 Z. z. (podrobne riešený ÚPN-Z v zmysle ustanovenia § 13 ods. 3 písm. c) zákona č. 237/2000 Z. z.) 
Komisia neodporúča riešiť uvedeným spôsobom ÚPN-Z Bajkalská – Drieňová.

•	Komisia berie predkladaný materiál na vedomie.

Mgr. Boris Cehlárik  v.r.
predseda komisie

Zapísala: Mgr. A. Szökeová
v Bratislave 24.1.2013           

Príloha :  Návrh uznesenia

Miestne zastupiteľstvo MČ Bratislava - Ružinov
po prerokovaní materiálu 

A)                                                              schvaľuje

„Štúdiu riešenia parkovania v mestskej časti Bratislava – Ružinov“  
podľa tabuľky č.1  v bodoch :

1. Návrh výstavby hromadných garáží 
Na miestach radových garáží :
- na uliciach.: Súmračná – Polárna, Mierová – Hraničná, Exnárova – Chlumeckého, Záhradnícka, Jelačičova, Kulíškova – Budovateľská, Bajkalská – Priekopy, Cablkova, Cablkova – Okružná, Na križovatkách – Nerudova  a neodporúča   predaj pozemkov pod týmito garážami v uvedených lokalitách.
Na parkoviskách: Záhradnícka, Drieňová – Sabinovská, Haburská, Drieňová – Dr. V.    Clementisa sa neodporúča predaj pozemkov pod týmito garážami v uvedených lokalitách.

2. Návrh  výstavby podzemných garáží 
- na existujúcich parkoviskách na Trenčianskej ul.,  Nezábudkovej ul., Dulovom nám.,- s možnosťou povrchového parkovania, 
- na  detských ihriskách na uliciach: Astrová, Medzilaborecká a Súmračná – s konečnou úpravou detských ihrísk na streche garáží.
                                            
3. Návrh nezaoberať sa  výstavbou hromadných garáží. 
- v lokalitách: Teslova, Borodáčova - Ondrejovova, Astronomická, Trenčianska - Oravská, Miletičova – Prievozská, Priekopy, Kamenárska – Kašmírska, Hanácka,  Slovinská – Na úvrati, Gašparíkova – Nerudova, Čmelíkova,
- v lokalitách : Kopanice,  Struková, Brestová, Azalková, Uránová, Sputniková - Planét, Kľukatá, Staré záhrady, Prešovská – Na paši,  Valchárska, Miletičova – Trenčianska, Miletičova, Čipkárska, Kupeckého – Záhradnícka, Prievozská, Spišská – Trenčianska, Novohradská – Tekovská, Kulíškova, Vietnamská, Doležalova.  

4. Zadať vypracovanie overovacej štúdie
- pre navrhované  hromadné garáže na pozemkoch, kde sa nachádzajú radové garáže  podľa  bodu č.1,
- pre navrhované  podzemné garáže s možnosťou povrchového parkovania na   pozemkoch – vybraných  plochách DI a parkovísk podľa bodu č.2 , ktorá  posúdi reálnosť predložených návrhov. 

5. Predložené žiadosti o predaj pozemkov pod garážami posudzovať individuálne na základe stanoviska odborných referátov miestneho úradu mestskej časti Bratislava – Ružinov a stanoviska komisie územného plánovania, životného prostredia a dopravy.

B)                                                          odporúča

    štúdiu použiť ako    ostatný     podklad      pre        spracovanie     územnoplánovacích        podkladov a    územnoplánovacích    dokumentov     (ÚPN- Z   a urbanistických    štúdií)   a prípadne ako prípravný   materiál    pre    pripravovaný    generel   dopravy    hlavného   mesta  SR   Bratislavy, pre riešenie vytvorenia nových parkovacích miest.

C)                                                   berie na vedomie

    analýzu ekonomickej výhodnosti prenájmu alt. predaja pozemkov pod garážami.